Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/20-01/09

URBROJ:238-30-01-20-02

U Poljanici Bistranskoj, 06. listopada 2020. godine

ZAPISNIK 49. SJEDNICE ŠKOLSKOG ODBORA

održane 06. listopada 2020. godine u prostorijama OŠ Bistra

Prisutni: Katica Pejakić, Sandra Brezec, Ana Medvidović, Dražen Blažeković, Natalija Dubravec

Odsutni: Marija Bažulić i Snježana Heric (opravdala svoj izostanak)

Ostali prisutni: Eduard Kovačević-ravnatelj OŠ Bistra, Vjekoslava Špoljar Kurek-tajnica OŠ Bistra (zapisničar)

 Sjednica je počela u 18 sati.

 Prije početka sjednice verificiran je mandat gospođe Natalije Dubravec (predsjednice Vijeća roditelja)-predstavnika Vijeća roditelja u Školskom odboru. Mandat je verificiran uvidom u osobne dokumente gospođe Dubravec.

Predsjednica Školskog odbora Katica Pejakić je pozdravila sve prisutne, te predložila slijedeći

-verificiranje zapisnika sa prošle sjednice

1. Usvajanje dnevnog reda
2. Prijedlog Godišnjeg plana i programa rada škole za školsku godinu 2020./2021.
3. Prijedlog Kurikula OŠ Bistra za školsku godinu 2020./2021.
4. Usvajanje Godišnjeg plana i programa rada škole za školsku godinu 2020./2021. na temelju prijedloga ravnatelja.
5. Usvajanje Kurikula OŠ Bistra za školsku godinu 2020./2021. na temelju prijedloga ravnatelja.
6. Osiguranje učenika u školskoj godini 2020./2021.
7. Najam školskog prostora
8. Odluke o raspisivanju natječaja za zapošljavanje:

a) UČITELJ/ICA INFORMATIKE na određeno puno radno vrijeme

b) UČITELJ/ICA INFORMATIKE na neodređeno puno radno vrijeme

c) UČITELJ/ICA INFORMATIKE na neodređeno nepuno radno vrijeme, 28 sati tjedno

d) UČITELJ/ICA HRVATSKOG JEZIKA na neodređeno puno radno vrijeme

e) UČITELJ/ICA MATEMATIKE na neodređeno nepuno radno vrijeme, 8 sati tjedno

f) UČITELJ/ICA PRIRODE na neodređeno nepuno radno vrijeme, 12 sati tjedno

g) UČITELJ/ICA RAZREDNE NASTAVE na određeno puno radno vrijeme

h) UČITELJ/ICA RAZREDNE NASTAVE na neodređeno puno radno vrijeme- prod. boravak

i) UČITELJ/ICA ENGLESKOG JEZIKA na određeno puno radno vrijeme

1. Razno

U materijalima za sjednicu poslan je i zapisnik 48. sjednice.

**Prisutni članovi Školskog odbora jednoglasno su prihvatili zapisnik sa 48. sjednice.**

**Ad. 1.**

Prisutni članovi Školskog odbora jednoglasno su prihvatili predloženi dnevni red.

**Ad. 2.**

Gospođa Katica Pejakić je istaknula da se Godišnji plan i program rada OŠ Bistra nalazi na web stranicama OŠ Bistra. Rasprave o Godišnjem planu i programu nije bilo.

**Ad.3.**

Gospođa Katica Pejakić je istaknula da se Kurikul OŠ Bistra također nalazi na web stranicama OŠ Bistra. U Kurikulu, kao i u Godišnjem planu i programu, navedene su sve aktivnosti koje se provode u odgoju i obrazovanju, odnosno aktivnosti koje će biti prilagođene epidemiološkoj situaciji. Rasprave o Kurikulu OŠ Bistra nije bilo.

**Ad.4.**

**Godišnji plan i program rada OŠ Bistra za školsku godinu 2020./2021. jednoglasno je prihvaćen.**

**Ad.5.**

**Kurikul OŠ Bistra za školsku godinu 2020./2021. jednoglasno je prihvaćen.**

**Ad.6.**

Ove školske godine za osiguranje učenika od nesretnog slučaja stiglo je nekoliko ponuda, među kojima je dostavljena i ponuda Croatia osiguranja d.d.

Prijedlog je gospodina Dražena Blažekovića da se i ove školske godine izabere Croatia osiguranje, ukoliko postoji zadovoljstvo navedenim ponuditeljem osiguranja učenika.

Prijedlog gospodina Blažekovića je jednoglasno prihvaćen, te je donesena Odluka:

**OŠ Bistra sklopit će policu osiguranja s ponuditeljem Croatia osiguranje d.d.**

**Ad.7.**

Ravnatelj Škole Eduard Kovačević objasnio je članovima Školskog odbora da sukladno epidemiološkim mjerama, te naputku MZO-a školski prostor možemo iznajmljivati isključivo nakon održavanja nastave. Ravnatelj je rekao kako ulažemo velike napore , a i materijalna sredstva u svrhu zaštite učenka i zaposlenika od virusa COVID-19, te da je njegov prijedlog da se donese Odluka o raspisivanju natječaja za najam školskog prostora, čija će realizacija nastupiti nakon poboljšanja epidemiološke situacije.

**Članovi Školskog odobra jednoglasno su prihvatili prijedlog ravnatelja za raspisivanjem natječaja, čija će realizacija nastupiti poboljšanjem epidemiološke situacije.**

**Ad.8.**

Ravnatelj je objasnio članovima Školskog odbora kako trenutačno imamo potrebu za raspisivanjem natječaja za 9 radnim mjesta. Potrebe su se ukazale uslijed odlaska u mirovinu, korištenja rodiljnih dopusta, roditeljskih dopusta, kao i povećanja satinice.

**Članovi Školskog odbora jednoglasno su dali suglasnost za raspisivanje natječaja navedenih u točki 8. dnevnog reda.**

**Ad.9.**

Ravnatelj je obavijestio članove Školskog odbora o izvršenoj reviziji knjižnog fonda školske knjižnice. Komisija u sustavu: ravnatelj Eduard Kovačević, školska knjižničarka Biserka Drapčinski i Augustin Knežić (professor povijesti i geografije, te diplomirani knjižničar) sastavili su izvješće o izvršenoj reviziji. Revizijom su otpisane sve dotrajale knjige. Izvješće o reviziji dano je na glasanje.

**Članovi Školskog odbora jednoglasno su prihvatili izvješće o reviziji knjižnog fonda školske knjižnice OŠ Bistra.**

Ravnatelj je također obavijestio članove Školskog odbora o dobivenoj suglasnosti za skraćenje školskog sata na 40 minuta, kao i o upisu drugog razreda produženog boravka za učenike svih drugih razreda naše Škole.

Sobzirom da pitanja i prijedloga nije bilo 49. Sjednica Školskog odbora završila je u 18 sati i 40 minuta.

Zapisničarka: Predsjednica Školskog odbora:

Vjekoslava Špoljar Kurek Katica Pejakić